Den Vest-Sjællandske Avis, 1833-05-14
Oversigt over Dagens udenlandske Nyeheder. Det Engelske Ministerium har vel seiret ved flere vigtige Motioner i Underhuset, især ved Lord Chandos vigtige Forslag, at der ved Formindskelsen af Skattene burde tages Hensyn paa Landmandens trykkende Kaar, hvilket blev forkastet med 115 mod 90 Stemmer; men at Hr. Jngilbys Forslag til at nedsætte Maltskatten til det Halve, gik igiennem, uagtet alle Jndvendinger af Skatkammercantsleren; var et Nederlag, som kunde giøre Ministeriets Vedblivelse uvis. Lord John Russel bemærkede forgiæves at denne Beslutning vil tilveiebringe et Deficit i Statsindtægterne af een Million Pund Sterling. Sagen gjorde en saa stor Opsigt paa Børsen at de consoliderede Fonds faldt en PC. Store Forandringer maae nødvendigt foretages med Budget, naar ikke Huset vil tage sin Beslutning tilbage. - Den 30te April fremkom Sir John Key med sin Motion om Afskaffelsen af Huus- og Vindueskatten, som især trykkende for den arbeidende Deel af Folket, imedens de Rige, som for det meeste boe paa deres Lyststeder, føle kun lidet til den. Alderman Wood understøttede Forslaget, og tilraadede en Formueskat, istedet for alle inddirecte Paalæg, undtagen paa stærke Drikke og Tobak. Lord Althorp foreslog derpaa et Amendement: at dersom disse Skatter bleve hævede, saa maatte en Formue- og Jndtægts=Skat træde i deres Sted, som for Øieblikket dog var utilraadeligt. - Ministerne maatte tillige, naar Motionen gik igiennem, nedlægge deres Poster. Efter en livfuld Debatte over denne Gienstand, hvorved Hume, Cobbet, O'Connel erklærede sig for disse Skatters Afskaffelse, og Sir Robert Peel, Sir Francis Burdett og flere for Ministerne blev Sir John Keys Motion forkastet med 355 mod 157 Stemmer. Med 285 mod 131 Stemmer blev Lord Altborps Forslag til Ophævelsen af Husets Resolution om Maltskattens Formindskelse, antaget, og med 238 mod 76 Stemmer blev Sir William Jngilbys Forlangende om at maatte indbringe en Bill om Maltskatten forkastet. - Sir John Hobhouse, Statssecretair for Jrland, har opgivet sin Post som Minister og som Medlem af Underhuset, fordi Udfaldet af denne Sag strider mod det Løfte han har givet sine Constituenter. Overhovedet tilveiebringer Udfaldet af denne Forbandling den største Giæring i Gemytterne: de offentlige Blade skildte dette Skridt af Underhuset, at det har taget en Beslutning tilbage, som et meget farligt Exempel, og som et Middel til at svække Folkets Tillid til det. J mange Sogne i Londen holdes Forsamlinger, hvori den Beslutning fattes, at man ikke vil betale Skatterne; men lade sig udpante. Mange Auctionsdirecteure erklære, at de ikke ville lade sig bruge til at holde Auction over Panterne. J Birmingham skal det see meget uroeligt ud. Bladet Times raader Ministerne til at de skulle afskaffe Huus- og Vindueskatten, og ikke heller indføre en Formue- og Jndtægtsskat istedet; men blot hielpe sig med Reductioner. Underhuset forkastede d. 2den Mai, uden Votering, et Forslag af Oberst Torrens, tilat Skatter, som betynge Arbeidslønnen eller Udbyttet af de i Jndustrien anvendte Capitaler skulle afskaffes, og at der i deres Sted skulde paalægges en Skat paa Eiendom af 5 Mill. og andre 5 Mill. tilveiebringes af Udbyttet af en National banke, som skulde oprettes. - Greven af Aberdeen har i Overhuset den 3die Mai andraget paa Statspapirernes Fremlæggelse angaaende de Franskes fortsatte Occupation af Algier; Greve Grey erklærede, at de skulle blive fremlagte. Den 29de April fremlagte Finantsministeren i de Franske Deputeredes Kammer Budget for Aaret 1834; han forelagde ingen nye Rentecredit og hans Fordringer beløbe sig kun til 999, 140,728. Franker, som udgjør med Hensyn til Budget for 1833 en Reduction af 112 og til det for 1832 af 160 Millioner Franker. Allene ved Krigsdepartementet er anbragt en Besparelse af over 90 Mill. Fr. Ministeren ansaae denne Reduktion for betydelig, da Frankerige nyelig havde overstaaet en Crisis, som ikke engang er aldeles ophørt, og da de store Magter ikke endnu ere blevne enige om en almindelig Afvæbning. Ministeren indlod sig derpaa i en udførlig Forklaring over Statens Jndtægter og Udgifter, hvoraf dog sees at nye Skatter til 20 Millioners Beløb, maae lægges paa Drikkevarer. For at hielpe de arbeidende Classer, skulle 3 Millioner anvendes af det synkende Fonds til Kanaler, Landeveie og Mindemærker.